Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19 i 38/20), člana 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20), člana 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21) i člana 35 stav 1 alineja 2 Statuta Opštine Tivat ("Službeni list CG - opštinski propisi", br. 24/18 i 09/20), Skupštinа Opštine Tivat, nа sјеdnici оdržаnој \_\_\_\_\_\_\_\_\_\_\_ 2022. gоdinе, dоniјеlа je

**O D L U K U**

**o izgradnji lokalnog objekta od opšteg interesa**

– **kablovskih- podzemnih vodova 10kV od TS 10/0,4kV „Župa“ do TS 10/0,4kV „Marići“**, **a čija trasa ide preko kat.parc.br.4328, 4327, 4326, 4274, 4267, 4892/1, 4248, 4249 i 4266 sve KO Tivat, u zahvatu Detaljnog urbanističkog plana „Župa Češljar“ („Sl.list CG- opštinski propisi“ br. 8/14) i Državne studije lokacije „Dio Sektora 22 i Sektor 23“ („Sl.list CG“ br. 68/10)**

Član 1

Ovom Odlukom utvrđuje se izgradnja lokalnog objekta od opšteg interesa i to kablovskih- podzemnih vodova 10kV od TS 10/0,4kV „Župa“ do TS 10/0,4kV „Marići“, a čija trasa ide preko kat.parc.br.4328, 4327, 4326, 4274, 4267, 4892/1, 4248, 4249 i 4266 sve KO Tivat, u zahvatu Detaljnog urbanističkog plana „Župa Češljar“ („Sl.list CG- opštinski propisi“ br. 8/14) i Državne studije lokacije „Dio Sektora 22 i Sektor 23“ („Sl.list CG“ br. 68/10).

Član 2

Predmet ove Odluke je određivanje trase kablovskih - podzemnih vodova 10kV od TS 10/0,4kV „Župa“ do TS 10/0,4kV „Marići“.

Dužina trase iznosi cca 235m (1 kablovski 10 kV vod).

Član 3

Izgradnja lokalnog objekta od opšteg interesa vršiće se po rješenju o odobrenju za građenje koje izdaje organ lokalne uprave nadležan za poslove uređenja prostora.

Glavni projekat kablovskih- podzemnih vodova 10kV izradiće se i revidovati na osnovu ove Odluke, a u skladu sa važećim tehničkim normativima, standardima i normama kvaliteta.

Član 4

Ova Odluka stupa na snagu osmog dana od dana od dana objavljivanja u "Službenom listu CG - Opštinski propisi".

**Broj:\_\_\_\_\_\_\_\_\_\_**

**Tivat \_\_\_\_\_\_2022. godine**

**Skupština Opštine**

*Obrazloženje*

***Pravni osnov***

Članom 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20) propisano je da se propisi jedinice lokalne samouprave, kojima se uređuju lokalni objekti od opšteg interesa primjenjuju do donošenja plana generalne regulacije Crne Gore u dijelu koji se odnosi na: vodovodnu, telekomunikacionu i kanalizacionu infrastrukturu, toplovode; opštinske puteve (lokalne i nekategorisane) i prateće objekte; ulice u naseljima i trgove; parking prostore, pijace; gradska groblja; podzemne i nadzemne prolaze; javne garaže; objekte distributivne mreže naponskog nivoa do 35 kV trafostanice i vodove od 110 kV ili manje, rasklopna postrojenja, javnu rasvjetu; solarne elektrane od 5 MW i manje, sportske objekte i skijaške staze sa pratećom infrastrukturom za pripremu i uređenje istih; javne i zelene površine i gradske parkove, ski-liftove, žičare koje se grade na teritoriji jedne lokalne samouprave; objekte privrednog razvoja (privredne objekte, objekte proizvodnog zanatstva, skladišta, stovarišta, robno-distributivne centre, servisne zone, slobodne zone, komunalno-servisne objekte, pumpne stanice) i objekte ruralnog razvoja (poljoprivrede, stočarstva, vinogradarstva, voćarstva i ribarstva).

Članom 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21) propisano je da odluku o izgradnji lokalnog objekta od opšteg interesa donosi Skupština opštine.

***Obrazloženje odredbi odluke***

Na inicijativu »Crnogorskog elektrodistributivnog sistema« doo Podgorica donijeta je Odluka o pristupanju izgradnji lokalnog objekta od opšteg interesa, broj: 01-333/21- 882/1 od 26.04.2022. godine, kojom se utvrđuje pristupanje izgradnji lokalnog objekta od opšteg interesa i to kablovskih- podzemnih vodova 10kV od TS 10/0,4kV „Župa“ do TS 10/0,4kV „Marići“, a čija trasa ide preko kat.parc.br.4328, 4327, 4326, 4274, 4267, 4892/1, 4248, 4249 i 4266 sve KO Tivat, u zahvatu Detaljnog urbanističkog plana „Župa Češljar“ („Sl.list CG- opštinski propisi“ br. 8/14) i Državne studije lokacije „Dio Sektora 22 i Sektor 23“ („Sl.list CG“ br. 68/10), sa Nacrtom programskog zadatka broj: 09-333/21-638/18 od 26.04.2022. godine. Pomenuti akti su stavljeni na javnu raspravu.

Predmet ove Odluke je određivanje trase kablovskih - podzemnih vodova 10kV od TS 10/0,4kV „Župa“ do TS 10/0,4kV „Marići“.

Izgradnja lokalnog objekta od opšteg interesa vršiće se po rješenju o odobrenju za građenje, koje izdaje organ lokalne uprave nadležan za poslove uređenja prostora a na osnovu dokumentacije saglasno članu 11 Odluke o izgradnji lokalnih objekata od opšteg interesa.

Obrađivač,

Sekretarijat za uređenje prostora

PREDLAGAČ,

PREDSJEDNIK OPŠTINE,

Željko Komnenović